
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky
I. ÚS 197/2015­24 Ústavný súd Slovenskej republiky na neverejnom zasadnutí senátu 26. augusta 2015 o sťažnosti
,
, zastúpeného advokátom
JUDr. Viktorom Novýsedlákom, advokátska kancelária, Mnoheľova 830/15, Poprad, ktorou namietal porušenie základného práva na prerokovanie veci bez zbytočných prieťahov podľa čl. 48 ods. 2 Ústavy Slovenskej republiky postupom Okresného súdu Poprad v konaní vedenom pod sp. zn. 20 C 126/2005, takto rozhodol:
Konanie o sťažnosti
zastavuje. Odôvodnenie:
1. Ústavnému súdu Slovenskej republiky (ďalej len „ústavný súd“) bola 5. januára 2015 doručená sťažnosť
(ďalej len „sťažovateľ“), ktorou namietal
porušenie svojho práva na prerokovanie veci bez zbytočných prieťahov podľa čl. 48 ods. 2 Ústavy Slovenskej republiky (ďalej len „ústava“) postupom Okresného súdu Poprad (ďalej len „okresný súd“) v konaní vedenom pod sp. zn. 20 C 126/2005. Sťažovateľ uviedol, že 15. júna 2005 podal na okresnom súde žalobu o náhradu škody proti a
,
, ktorí boli právoplatným rozsudkom okresného
súdu č. k. 5 T/6/03­140 zo 17. júna 2003 uznaní vinnými zo spáchania trestného
činu ublíženia na zdraví a výtržníctva. Konanie bolo na okresnom súde vedené pod sp. zn. 20 C 126/2005 a podľa tvrdení sťažovateľa a napriek sťažnosti podanej predsedovi okresného súdu 4. februára 2011 v ňom dochádzalo k prieťahom, a tým porušeniu čl. 48 ods. 2 ústavy. 2. Ústavný súd uznesením sp. zn. I. ÚS 197/2015 z 29. apríla 2015 prijal sťažnosť sťažovateľa na ďalšie konanie. 3. Ústavnému súdu v súvislosti s prípravou sťažnosti sťažovateľa na rozhodnutie podľa zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) okresný súd listom z 10. júla 2015 doručil vyjadrenie k prijatej sťažnosti s právnym rozborom veci vedenej pod sp. zn. 20 C 126/2005 a návrhom, aby ústavný súd sťažnosti nevyhovel. 4. Právny zástupca sťažovateľa listom z 21. júla 2015 oznámil, že má vedomosť, že sťažovateľ 25. apríla 2015 zomrel. Matrika Mestského úradu v Poprade na požiadanie ústavného súdu túto skutočnosť potvrdila a 7. augusta 2015 zaslala úmrtný list sťažovateľa, z ktorého vyplýva, že sťažovateľ zomrel 25. apríla 2015, tak ako to uviedol jeho právny zástupca. 5. Podľa § 31a zákona o ústavnom súde ak tento zákon neustanovuje inak a povaha veci to nevylučuje, použijú sa na konanie pred ústavným súdom primerane ustanovenia Občianskeho súdneho poriadku (ďalej len „OSP“) alebo Trestného poriadku. Podľa § 107 ods. 1 OSP ak účastník stratí spôsobilosť byť účastníkom konania skôr, ako sa konanie právoplatne skončilo, súd posúdi podľa povahy veci, či má konanie zastaviť alebo prerušiť alebo či môže v ňom pokračovať.

Z charakteru konania pred ústavným súdom podľa čl. 127 ústavy, predmetom ktorého je ochrana základných práv a slobôd, ktorých povaha je výsostne osobnej povahy, takže ich ochrana je spravidla neprenosná na iné osoby, vyplýva, že ide o konanie, ktorého povaha po smrti účastníka konania nedovoľuje, aby sa v ňom pokračovalo. Preto ústavný súd konanie o sťažnosti sťažovateľa z dôvodu jeho úmrtia zastavil podľa § 31a zákona o ústavnom súde v spojení s § 107 ods. 1 OSP. P o u č e n i e : Proti tomuto rozhodnutiu nemožno podať opravný prostriedok. V Košiciach 26. augusta 2015

Zdroj: KAUZIS.SK – https://www.kauzis.sk/judikatura/r/ECLI:SK:USSR:2015:1.US.197.2015.2 (dáta aktuálne k 15. 11. 2026). Záväzné je znenie zverejnené súdom.




